FIFA 16

FIFA 16 er et fodboldvideospil og er en del af videospilserien FIFA, der udkommer som nyt spil en gang årligt. Spillet udvikles af EA Canada og udgives af Electronic Arts under navnet EA Sports. Spillet udkom i Danmark den 24. september 2015 og kan købes til Playstation 3, Playstation 4, Xbox 360, Xbox One og PC. For første gang siden år 2000 udkommer FIFA-spillet ikke til nogen Nintendo-platforme. Der udkom en demo af spillet til gratis download i starten af september 2015.

Gameplay 

Udviklingen bag FIFA 16 har taget udgangspunkt i 'balance'. EA Sports har forsøgt at lave det mest balancerede fodboldspil til dato, hvilket blandt andet giver bedre mulighed for at forsvare sig som et samlet hold, styre og kontrollere midtbanen på ens egen måde og skabe endnu flere utrolige momenter inde på banen. Der er tilføjet 9 nye stadioner til spillet inklusive Fratton Park, der er lavet til ære for tidligere Creative Director på spillet Simon Humber. Derudover er der tilføjet en række nye features til spillet. De største nye features er: 

Kvindelige landshold

For første gang i FIFA-spilserien vil der i FIFA 16 være kvinder med på den virtuelle fodboldbane. Der er blevet tilføjet 12 kvindelige landshold, der kan bruges i Kick-off, offline-turneringer og online venskabskampe. De 12 hold kan kun spille mod hinanden og ikke mod mændenes hold. Følgende hold er med:

 Australien
 Brasilien
 Canada

 Kina
 England
 Frankrig
 Tyskland
 Italien
 Mexico
 Spanien
 Sverige
 USA

Karriere forbedres

Udviklingen af karriere-mode har stået stille i nogle år, men i FIFA 16 har EA Sports valgt at forsætte arbejdet med det populære spilmode. Således er der kommet turneringer i pre-season, træning af ens spillere, forbedret globalt transfernetværk, ændringer i transferbudgettet og mange andre justeringer. 

FUT Draft

Dette er en hel ny type spil inde i FIFA 16 Ultimate Team. Man får muligheden for at vælge mellem fem forskellige spillere til hver position på banen, og på den måde skal man skabe det bedste hold, samtidig med at man tænker på kemien på holdet. Der vil være fede bonusser at vinde i dette spilmode.

Covers 
Lionel Messi vil igen i år være at finde på det danske cover af spillet. Lionel Messi har været frontfigur for spillet siden FIFA 13, hvor han erstattede Manchester United-spilleren Wayne Rooney. I andre lande vil lokale eller regionale spillere optræde på coveret sammen med Lionel Messi. Eksempelvis vil Jordan Henderson være at finde på det britiske cover, efter han vandt en online-afstemning, hvor fans for første gang i spillets historie havde mulighed for at bestemme, hvilken person der skulle på coveret.

Ligaer 

Det er endnu ikke officielt bekræftet, hvilke ligaer der vil være i spillet. 

  Australien /  New Zealand
 A-League
  Argentina
 Primera División
  Belgien
 Pro League
  Chile
 Campeonato Nacional Scotiabank
  Danmark
 Superligaen
  England /  Wales
 Premier League
 Championship
 League One
 League Two
  Frankrig /  Monaco
 Ligue 1
 Ligue 2
  Holland
 Eredivisie
  Italien
 Serie A
 Serie B
  Irland
 Airtricity League 
  Sydkorea
 K League
  Mexico
 Liga MX

  Norge
 Tippeligaen
  Polen
 Ekstraklasa
  Portugal
 Liga Portuguesa
  Rusland
 Russian League
  Saudiarabien
 Saudi Professional League
  Skotland
 SPL
  Spanien
 Liga BBVA
 Liga Adelante
  Sverige
 Allsvenskan
  Schweiz
 Raiffeisen Super League
  Tyrkiet
 Süper Lig
  Tyskland
 Bundesliga
 2. Bundesliga
  USA /  Canada
 Major League Soccer 
  Østrig
 Østrigske Bundesliga

Referencer 

FIFA-serien
Xbox 360-spil
PlayStation 3-spil
PlayStation 4-spil
Computerspil fra 2015